Diari Oficial de la Generalitat Valenciana


Sumari del DOGV 7222, del 26-02-2014 (2014/1578)

Notificació de baixa en amarrador de titularitat pública al port d'Altea de l'embarcació Elena I.
-------------------------------------------------------------------------------------------------

### Dades del document

Número de DOGV
:   7222

Data del DOGV
:   26-02-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1578


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de baixa en amarrador de titularitat pública al port d'Altea de l'embarcació Elena I. [2014/1578]  
Ja que no s'ha pogut notificar a Allan Arthur Guest, en el domicili conegut per esta Administració, la Resolució del cap del Servici d'Explotació i Conservació de Ports, de 3 d'octubre de 2012, per la qual es dóna de baixa en l'amarrador de titularitat pública que té assignat al port d'Altea. D'acord amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa públic el text íntegre de la resolució esmentada perquè este anunci servisca de notificació de l'anterior.  
«Segons consta s'ha produït la falta de pagament en període voluntari de les tarifes portuàries per servicis prestats a l'embarcació Elena I, el titular de la qual és Allan Arthur Guest, considerant el que s'ha establit en l'article 6.b de la vigent Llei 1/1999, de la Generalitat Valenciana, de Tarifes Portuàries, de 31 de març, en el sentit que la falta de pagament en període voluntari de les tarifes portuàries per servicis la utilització dels quals haja sigut autoritzada, faculta l'Administració per a suspendre el servici, retirar, immobilitzar o posar en sec l'embarcació, tallar el subministrament i adoptar qualsevol altra mesura derivada de l'aplicació de la normativa d'explotació, després de la notificació prèvia a l'interessat. Considerant el que establix l'article 14,9 de les vigents normes per a l'assignació de llocs d'amarratge de titularitat pública per a embarcacions esportives als ports de gestió directa de la Generalitat Valenciana, aprovades pel Decret 37/2002, de 5 de març, del Govern Valencià, publicades en el Diari Oficial de la Generalitat Valenciana número 4209, el dimecres dia 13 de març de 2002, en el sentit que la baixa en l'assignació de l'amarrador es produirà per falta d'atenció en el pagament de les tarifes portuàries en el període de pagament voluntari. Fent ús de les atribucions que em conferix en matèria d'assignació d'atracada d'embarcacions esportives la Resolució de 20 de juny de 2003, publicada en el Diari Oficial de la Generalitat Valenciana número 4538, el 7 de juliol de 2003, modificada per la Resolució de 9 de febrer de 2005, publicada en el Diari Oficial de la Generalitat Valenciana número 4959, el 4 de març de 2005, de delegació del director del Centre de Desenrotllament Marítim de competències d'assignació d'atracada als ports de la Generalitat Valenciana, resolc:  
La baixa en l'amarrador de titularitat pública assignat com a base a Allan Arthur Guest, que ocupa l'embarcació Elena I al port d'Altea, i ordene la retirada d'este de les instal·lacions portuàries en el termini màxim de 10 dies comptadors des de la notificació d'esta resolució.  
  
Si no és retirada l'embarcació, es procedirà a l'execució subsidiària per a la retirada i l'extracció, d'acord amb el que establixen l'article 6.b de la Llei 1/1999, de 31 de març, de la Generalitat Valenciana, de Tarifes, i els articles 95, 96 i 98 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i seran a càrrec seu tant els gastos ocasionats per l'embarcació fins a la data com els generats per les operacions mencionades. I això sense perjuí de la subsistència de l'obligació del pagament de les tarifes ja produïdes o per produir. Esta resolució s'adopta per delegació, la qual cosa es fa constar de conformitat amb l'article 13.4 de la Llei 30/1992, de Règim Jurídic de les Administracions Públiques i del Procediment Administratiu Comú. Esta resolució no posa fi a la via administrativa i en contra es pot interposar recurs d'alçada davant del secretari autonòmic d'Infraestructures, Territori i Medi Ambient en el termini d'un mes, comptador des de la data de la notificació d'esta, sense perjuí de la utilització de qualsevol altre recurs que crega oportú. Cosa que li comunique per al seu coneixement i efectes oportuns, i li signifique que contra esta resolució, que no posa fi a la via administrativa, pot interposar els recursos a què es fa referència en la part dispositiva d'esta».  
  
  
València, 10 de febrer de 2014.- El cap del Servici d'Explotació de Ports: Julio Marín Sánchez.